കാട്ടുമൃഗങ്ങളുടെ ശല്യം രൂക്ഷം കര്ഷകര് ദുരിതത്തില് ചേരപ്പള്ളി: കാട്ടില് നിന്നും നാട്ടിലെ ജനവാസ കേന്ദ്രങ്ങളിലേക്ക് എത്തുന്ന മൃഗങ്ങളുടെ ശല്യം കാരണം കര്ഷകര് ദുരിതത്തില്. പന്നി, കുരങ്ങ്, കോഴ എന്നിവയുടെ ശല്യമാണ് പ്രധാനം. കൃഷി ചെയ്യാന് പറ്റാത്ത അവസ്ഥയാണ്. ബൗണ്ടര്മുക്ക്, ആനകയത്തുംമൂല, മാവു നിന്നകുഴി, മൂന്നാറ്റുംമുക്ക്, ഐത്തി, പൊട്ടന്ചിറ കോനാംവിള, ചേരപ്പള്ളി എന്നി പ്രദേശങ്ങളിലെ കാര്ഷിക വിളകളെല്ലാം ഇവറ്റകള് നശിപ്പിച്ചു.പന്നികളും കുരങ്ങുകളും മരച്ചീനി, ചേന, ചേമ്ബ്, പൈനാപ്പില്, ചക്ക, നാളികേരം മുതലായവ ഇളംപ്രായത്തിലെ നശിപ്പിക്കുന്നു. കൃഷിയില് കര്ഷകര്ക്ക് ഒരു ഗുണവും കിട്ടാതെ അവസ്ഥയാണ്. വനാന്തരങ്ങളില് നിന്നും ജനവാസ കേന്ദ്രത്തി ലേക്ക് എത്തുന്ന വന്യമൃഗങ്ങളെ നിയന്ത്രിക്കുന്നതിന് സര്ക്കാര് തലത്തില് ഇടപെടല് ഉണ്ടാകണമെന്നാണ് സ്ഥലവാസികളും ആവശ്യം.